गोला | प्रखंड क्षेत्र के आदिवासी बालिका आवासीय विद्यालय में नामांकन के लिए शनिवार को साक्षात्कार लिया गया। इस दौरान समिति के अध्यक्ष जिला कल्याण पदाधिकारी अजीत निरल सांगा, उपाध्यक्ष बीडीओ श्रीमान मरांडी ने बारी-बारी से 206 बच्चों का साक्षात्कार लिया। इसमें तीन बिरहोर, पांच असहाय व चार मेधावी छात्रों का चयन किया गया। साथ ही छह छात्रों को प्रतीक्षा सूची में रखा गया है। समिति के अध्यक्ष ने बताया कि चयनित बच्चों के नामांकण के लिए उप निदेशक उत्तरी छोटानागपुर प्रमंडल हजारीबाग के पास अनुमोदन के लिए भेजा जाएगा। मौके पर प्रखंड कल्याण पदाधिकारी कृपाल कच्छप, प्रधानाध्यापक उमेश चंद्र महतो, रेवती देवी, कुमारी सुषमा, अनिल कुमार, बिंदू शर्मा आदि मौजूद थे।